Diari Oficial de la Generalitat Valenciana


Sumari del DOGV 8796, del 23-04-2020 (2020/2993)

RESOLUCIÓ de 16 d'abril de 2020, de la Conselleria d'Hisenda i Model Econòmic. per la qual s'autoritza una generació de crèdits en el capítol 4, línia S5226, «Renda valenciana d'inclusió», del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per fons finalistes no previstos del Ministeri de Drets Socials i Agenda 2030, pel fons social extraordinari per a fer front a situacions extraordinàries derivades de la Covid-19, per import de 39.641.923,00 euros (exp.16-007/20-021).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8796

Data del DOGV
:   23-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2993


Data del document
:   16-04-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 d'abril de 2020, de la Conselleria d'Hisenda i Model Econòmic. per la qual s'autoritza una generació de crèdits en el capítol 4, línia S5226, «Renda valenciana d'inclusió», del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per fons finalistes no previstos del Ministeri de Drets Socials i Agenda 2030, pel fons social extraordinari per a fer front a situacions extraordinàries derivades de la Covid-19, per import de 10.401.416,00 euros (exp.16-007/20-021). [2020/2993]  
  
  
El Consell Territorial de Serveis Socials i del Sistema per a l'Autonomia i l'Atenció a la Dependència, en la reunió de 20 de març de 2020, va acordar la distribució territorial d'un fons social extraordinari per a finançar les prestacions bàsiques dels serveis socials de les comunitats autònomes, diputacions provincials o corporacions locals, que tinguen per objecte exclusivament fer front a les situacions extraordinàries derivades de la Covid-19 segons el que es preveu en els articles 1 i 2 del Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social de la Covid-19, que va aprovar un fons de contingència i la concessió d'un suplement de crèdit en el Ministeri de Drets Socials i Agenda 2030, aplicació 11.02.769R.788.50, Protecció a la família i atenció a la pobresa infantil. Prestacions bàsiques de serveis socials, per a transferir a les comunitats autònomes i ciutats autònomes, per un total de 158.991.871 d'euros, dels quals 97.611.063 s'han assignat a la Comunitat Valenciana.  
  
Per mitjà de l'Acord de 24 de març de 2020, del Consell de Ministres, es van formalitzar els criteris de distribució i la distribució resultant per a 2020 d'aquest fons previst en els articles 1 i 2 del Reial decret llei 8/2020, dels crèdits destinats a prestacions bàsiques dels serveis socials de les comunitats autònomes, diputacions o corporacions locals, que tinguen per objecte exclusivament fer front a les situacions extraordinàries derivades de la Covid-19, segons el que es preveu en els articles 1 i 2 del Reial decret llei 8/2020 i per la Resolució 26 de març de 2020, de la Secretaria d'Estat de Drets Socials, s'autoritza i es compromet el crèdit assignat a la Comunitat Valenciana.  
  
Per part de la Vicepresidència i Conselleria d'Igualtat i Polítiques Inclusives, considerant, d'una banda, la dotació i l'estat d'execució dels crèdits que es destinen a donar cobertura a la renda valenciana d'inclusió, a través de la línia de subvenció S5226 de l'annex de subvencions i transferències corrents del programa 313.50, Inclusió social, i d'una altra banda, que entre les prestacions a les quals ha de destinar-se aquest fons, segons estableix l'article segon del reial decret llei i es fa també constar en el certificat del director general de l'Institut de Majors i Serveis Socials, en la seua condició de secretari del Ple del Consell Territorial de Serveis Socials i del Sistema per a l'Autonomia Personal i l'Atenció a la Dependència de data 20 de març, s'hi inclou la «d'ampliar la dotació de les partides destinades a garantir ingressos suficients a les famílies per a assegurar la cobertura de les seues necessitats bàsiques, siguen d'urgència o d'inserció», se sol·licita destinar 19.847.362 euros de l'import assignat a la Comunitat Valenciana a incrementar la dotació de l'esmentada línia S5226, «Renda valenciana d'inclusió», generant crèdit en el capítol 4 del programa a càrrec de part de fons finalistes no previstos.   
A aquest efecte, i en virtut del que es disposa en l'article 50.1.a de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic resol:  
  
Primer  
S'autoritza un augment en el pressupost d'ingressos, en l'aplicació 401.08, Transferències corrents finalistes de l'Administració de l'Estat. Àrea de Treball i Serveis Socials, per import de 63.614.956,00 euros.  
  
Segon  
S'autoritza una generació de crèdit en el pressupost de despeses, en l'aplicació 76.74.47.371.22.0, per import de 71.828.509,00 euros, destinats a incrementar la dotació de la línia de subvenció de concessió directa S5226, de l'annex de transferències i subvencions corrents, segons el detall següent:  
Tercer  
Com a conseqüència dels imports generats, es modifica en l'FP3 del programa 313.50, les dades relatives a l'aplicació d'ingressos 401.08, que queden establides en els termes següents:  
València, 16 d'abril de 2020.- El conseller d'Hisenda i Model Econòmic: Vicent Soler i Marco.